Narkissos

Te Narkissos (bahasa Yunani: Νάρκισσο) yito ta bohu lotawu ngota, gaga boli molamahu, todelomo piilu meyambo wungguli to lipu lo Yunani kuno. Tiyo botiye wala'o dewa lo dutula. Tiyamo liyo tanggu-tanggula te Kefissos, wawu tiiloliyo tanggula ti Liriope.

Lantobu ta mongabujada 
To'u te Narkissos onggo la'i kiki'o, woluwo tawu ngota moolantobe meyambo mogabujada tangguliyo te Teiresias lohepito beleliyo. Lolo'iya te Teiresias ode mongodula'a le Narkissos tomimbihu te Narkissos botiye. Tiyo mowali otutumula haya-haya wonu diila mo'oonto batangaliyo lohihilawo. Odito u tilombiluliyo ma'o ode mongodula'a le Narkissos.

Otohila lo mongobuwa ngohuntuwa 
To'u ma lowali ta bohu lotawu damango, te Narkissos malo sambe gaga wawu lamahu lakuliyo.
Ilosababu gaga wawu lamahiyo, ngohuntuwa mongodulahu  ta motohila ole Narkissos. Dabo diyalu ngotaliyoma'o ta otohilaliyo. 
Odito olo tilobuwa ngota tanggula ti Ekho. Sambe tiyo tilumumula tutuwawu, ilosababu lo wololo diila tilolimo le Narkissos.
Tiyo bolo tolopodu'awa ode dewa, mopodulohu lo hilaliyo ma pilaliya sabubu te Narkissos.

Tiladiya lo dewi Nemessis 
Dewi Nemessis lo'odungohe du'a li Ekho, maa tiladiyaliyo te Narkissos bo mowali motohila batangaliyo lohihilawo wawu didu ta mowali motohila ode tawu weewo. 
Tadiya botiye lowali to'u te Narkissos lo'oonto wolilu lo batangaliyo to delomo taluhu to balangga. Sambe tiyo ja'ohuheliliyo tonto-tontonga wawu ma lotohila to wolilu lo batangaliyo boyito. Didu'u karajaliyo ngohuyi-ngohuyi bolo topolontonga wolilu lo batangaliyo to delomo taluhe boyito.
Sambe yilate karajaliyo bo topolontonga batangaliyo lohihilawo.

Daputari pustaka 
 
 
 
 
  On-line version
  On-line version.

Budaya